b'\n_START_ARTICLE_\nLemony Snicket\n_START_SECTION_\n\xc5\xbdivljenje in delo\n_START_PARAGRAPH_\nLemony Snicket je odra\xc5\xa1\xc4\x8dal ob morju in del svojega \xc5\xbeivljenja moral pre\xc5\xbeiveti pod njim. Svoje \xc5\xbeivljenje je namenil raziskovanju usode Violete, Klausa in Sunny, treh Baudelairovih sirot, katerih star\xc5\xa1i so umrli v po\xc5\xbearu na za\xc4\x8detku prve knjige. Knjige so bolj poznane v tujini, v sloven\xc5\xa1\xc4\x8dino pa jih je prevedenih le prvih pet in ena dodatna knjiga Sve\xc5\xbeenj \xc4\x8drnogledih prerokb, ki se povezuje s serijo._NEWLINE_O avtorju je znano le malo podatkov, ki jih lahko razberemo iz knjig. Njegov o\xc4\x8de je bil Jacob Snicket, njegovemu bratu je ime Jacques, sestri pa Kit.\n_START_SECTION_\nSlog\n_START_PARAGRAPH_\nLemony Snicket je zelo znan po svojem slogu pisanja, ki bralca ves \xc4\x8das spodbuja naj izbere kak\xc5\xa1no drugo knjigo in ne bere tako \xc5\xbealostnih zgodb. Besedne igre pridejo v izvirniku bolj do izraza kot v prevodih. Naslovi v angle\xc5\xa1\xc4\x8dini so vedno sestavljeni iz dveh besed, ki se za\xc4\x8deneta na isto \xc4\x8drko, razen zadnejga dela (naslov je The End oz. Konec) Zanimiva je tudi njegova izbira imen in priimkov oseb, ki se pojavljajo v knjigi. Priimek Baudelaire je prevzel od francoskega pesnika Charlesa Baudelaira, gospod Poe, ki skrbi za premo\xc5\xbeenje sirot je dobil priimek po ameri\xc5\xa1kem pesniku in pisatelju Edgarju Allanu Poeu. V petem delu serije se pojavita troj\xc4\x8dka Mo\xc4\x8dvirnik (v angle\xc5\xa1\xc4\x8dini Quagmire), Dunkan in Izidora (oz. Duncan in Isadora v izbirnku), ki sta dobila imeni po ameri\xc5\xa1ki plesalki Isadori Duncan.'